**Anexa la H.C.L. nr.368/2019**

**REGULAMENTUL DE ORGANIZARE ŞI FUNCŢIONARE**

**ALCONSILIULUI CONSULTATIV PE PROBLEME DE TINERET**

**CRAIOVA**

# Capitolul I- DISPOZIŢII GENERALE

**Art. 1** Consiliul Consultativ pe Probleme de Tineret Craiova, denumit în continuare CCPTC, este structură consultativă pe probleme de tineret, fără personalitate juridică, ce funcţionează pe lângă Primăria Municipiului Craiova și Consiliul Local al Municipiului Craiova.

**Art. 2**Temeiul legal care stă la baza constituirii, organizării și funcționării Consiliul Consultativ pe Probleme de Tineret al Municipiului Craiova îl constituie prevederile înscrise în:

1. CARTEA ALBĂ A COMISIEI EUROPENE UN NOU ELAN PENTRU TINERETUL EUROPEAN;
2. STRATEGIA NAȚIONALĂ ÎN DOMENIUL POLITICII DE TINERET 2015- 2020;
3. Legea nr. 350/2006 a tinerilor, cu modificările și completările ulterioare;
4. Ordonanţa de Urgenţă a Guvernului nr.57/2019 privind Codul administrativ.

**Art. 3**CCPTC îşi desfăşoară activitatea în baza Hotărârii Consiliului Local al Municipiului Craiovanr. \_\_\_\_\_\_\_/\_\_\_\_2019 de înfiinţare şi a prevederilor prezentului Regulament de Organizare şi Funcţionare, denumit în continuare ROF şi în conformitate cu reglementările legislaţiei naţionale şi europene în vigoare.

**Art. 4**În sensul prezentului regulament, termenii şi expresiile de mai jos au următoarea semnificaţie:

1. tineri - cetăţenii cu vârsta cuprinsă între 14 şi 35 de ani;
2. activitate de tineret - orice formă de acţiune organizată în scopul îmbunătăţirii condiţiilor necesare integrării socioprofesionale a tinerilor, conform necesităţilor şi aspiraţiilor acestora;
3. organizaţiile neguvernamentale de tineret sunt persoanele juridice de drept privat şi fără scop patrimonial, care funcţionează în condiţiile *O.G. nr. 26/2000 cu privire la asociaţii şi fundaţii*, aprobată cu modificări şi completări prin *Legea nr. 246/2005*, şi care îndeplinesc, cumulativ, următoarele criterii:

* scopul prevăzut în statut vizează direct domeniul tineretului, iar pentru realizarea acestuia majoritatea obiectivelor asumate sunt adresate tinerilor;
* cel puţin două treimi din numărul total al membrilor sunt tineri;

d) sunt asimilate organizaţiilor neguvernamentale de tineret federaţiile care funcţionează în condiţiile *O.G. nr. 26/2000 cu privire la asociaţii şi fundaţii*, aprobată cu modificări şi completări prin *Legea nr. 246/2005*, şi care îndeplinesc, cumulativ, următoarele criterii:

* scopul prevăzut în statut vizează direct domeniul tineretului, iar pentru realizarea acestuia majoritatea obiectivelor asumate sunt adresate tinerilor;
* cel puţin două treimi din numărul total al persoanelor fizice din cadrul structurilor constitutive membre sunt tineri.

**Art. 5**CCPTC reprezintă forul consultativ pe lângă Primăria Municipiului Craiova și Consiliul Local al Municipiului Craiova, care funcţionează pe baza dialogului structurat în ceea ce priveşte elaborarea şi monitorizarea aplicării politicilor publice în domeniul tineretului la nivel local.

# Capitolul II- COMPONENŢĂ

**Art. 6(1)**Din cadrul CCPTC pot face parte reprezentanţi ai structurilor de și pentru tineret cu activitate la nivelul Municipiului Craiova astfel:

1. Preşedintele Consiliului Judeţean al Elevilor Dolj;
2. Reprezentant al Direcției Județene pentru Sport și Tineret Dolj ;
3. Preşedinţii organizaţiilor studenţeşti;
4. Preşedinţii organizaţiilor neguvernamentale de tineret;
5. Preşedinţii structurilor sindicale adresate tinerilor;
6. Preşedinţii structurilor patronale adresate tinerilor;
7. Reprezentant Casa de Cultură a Studenților Craiova;
8. Câte un reprezentant din partea fiecărui grup informal de tineret recunoscut de autorități ale administrației publice locale.

**(2)** Organizațiile prevăzute la alin. 1 lit. c) și lit. d) trebuie să îndeplinească cumulativ următoarele condiții:

a) să aibă personalitate juridică;

b) să existe şi să aibă activitate în interesul tinerilor de cel puțin 6 luni;

c) să îşi manifeste dorinţa și interesul de a face parte din CCPTC.

**(3)** Structurile prevăzute la alin. 1 lit. e) și lit. f) trebuie să aparțină unor structuri sindicale/patronale cu reprezentativitate recunoscută conform *Legii nr. 62/2011 a dialogului social*, republicată, cu modificările și completările ulterioare.

**Art. 7 (1)** Înscrierea în CCPTC se va face prin adeziune scrisă depusă la Secretariatul CCPTC, însoţită de documentele doveditoare îndeplinirii condiţiilor prevăzute la art. 6.

**(2)** Prima componență a CCPTC se stabilește prin dispoziție a primarului municipiului Craiova, în urma verificării condițiilor de la art. 6.

**(3)** După constituirea CCPTC, plenul va admite sau respinge cererile de adeziune ale organizațiilor și structurilor prevăzute la art. 6. Hotărârea de respingere se comunică petentei și poate fi atacată în condițiile legii contenciosului administrativ.

# Capitolul III- COMPETENŢE

**Art. 8 (1)** Principalele domenii de lucru abordate de CCPTC sunt în comformitate cu strategia națională de tineret a României 2015-2020 și anume:

1. cultură;
2. educaţie şi formare;
3. ocuparea forţei de muncă şi antreprenoriat;
4. participare şi activităţi de voluntariat;
5. sport, sănătate şi mediu;
6. incluziune socială şi susţinerea tinerei familii.

**(2)** În funcţie de priorităţile stabilite, CCPTC poate stabili alte domenii de lucru, în bazahotărârii plenului CCPTC.

**Capitolul IV-DREPTURILE ŞI OBLIGAŢIILE STRUCTURILOR COMPONENTE**

**Art. 9** Structurile cu reprezentare în CCPTC au următoarele drepturi:

1. dreptul de a desemna reprezentanţi delegaţi, cu drept de vot, în cadrul plenului CCPTC;
2. dreptul de a vota, prin reprezentanţii lor, în cadrul plenului CCPTC;
3. dreptul de a propune şi de a participa la activitatea CCPTC;
4. dreptul de a fi informate cu privire la activitatea CCPTC;
5. dreptul de a se retrage din CCPTC;
6. dreptul de a desemna membri pentru Comisiile de lucru CCPTC.

**Art. 10** Structurile cu reprezentare în CCPTC au următoarele obligaţii:

1. obligaţia de a respecta prezentul Regulament;
2. obligaţia de a desemna reprezentanţi la şedinţele plenare CCPTC;
3. obligaţia de a-şi informa membrii cu privire la problemele dezbătute în cadrul şedinţelor CCPTC;
4. obligaţia de a respecta deciziile CCPTC, în cazul în care acestea nu contravin statutelor proprii;
5. obligaţia de a răspunde convocărilor la sesiuni, la termenul stabilit;
6. obligaţia de a nu acţiona în numele CCPTC fără a avea un mandat în acest sens;
7. obligaţia de a-şi anunţa în scris retragerea din CCPTC;
8. obligația de a nu absenta nemotivat la mai mult de trei întâlniri consecutive.

# Capitolul V- STRUCTURA ORGANIZATORICĂ

Secţiunea 1

## *Structuri interne*

**Art. 11** Structurile interne ale CCPTC sunt următorele:

1. Plenul;
2. Comisiile de lucru;
3. Secretariatul.

Secţiunea a 2-a

## *Plenul*

**Art. 12 (1)** Plenul este structura internă de conducere, cu rol deliberativ, a CCPTC.

**(2)**Plenul este format din totalitatea reprezentanţilorstructurilor ce intră în componenţa CCPTC, după cum urmează: câte un reprezentant din partea tuturor structurilor de tineret la nivel local care îndeplinesc condițiile prevăzute în art. 6, cu sau fără personalitate juridică.

**(3)**Membrii reprezentanţi în Plen pot fi doar tineri, conform legislaţiei în vigoare.

**Art. 13**Plenul are următoarele atribuţii:

* 1. propune Primăriei Muninicipiului Craiova modificarea prezentului Regulament;
  2. stabileşte componenţa comisiilor de lucru;
  3. propune autorității executive și deliberative direcțiile de finanțare pentru activitățile de tineret, în conformitate cu legea nr. 350/2006;
  4. adoptă rezoluţii şi recomandări privind temele de interes dezbătute cu incidenţă în domeniul tineretului.

**Art. 14(1)** Plenul se întruneşte o dată pe lunăsau în sesiune extraordinară ori de câte ori este necesar, convocarea realizându-se în scris de către Primăria Municipiului Craiova, de către Secretariatul CCPTC sau de cel puţin 1/3 dintre membri.

**(2)** Convocarea plenului în sesiune ordinară se face cu cel puţin 7 zile calendaristice înaintea datei stabilite pentru desfăşurarea acesteia, iar în sesiune extraordinară cu cel puţin 3 zile calendaristice înainte; convocarea poate fi reprogramată de către Primăria Municipiului Craiova din motive obiective.

**(3)** Sesiunea plenului se consideră regulamentară, la prima întrunire, numai în prezenţa a minimum jumătate plus unu dintre membri, iar la a doua întrunire în prezenţa a minimum 1/3 plus unu din numărul membrilor. În cazul în care nu se întruneşte cvorumul necesar, sesiunea se va amâna pentru o dată ulterioară, ce va fi comunicată de Secretariatul CCPTC.

**(4)** La sesiunile ordinare sau extraordinare ale plenului pot participa, ca invitaţi, câte un reprezentant din partea oricărei structuri de sau pentru tineret care îşi manifestă interesul de a participa la respectiva sesiune, precum şi alte persoane care primesc acest statut în plen; aceştia nu au drept de vot şi pot interveni în dezbateri numai cu acordul conducătorului de şedinţă.

**(5)** Ședințele sunt prezidate în mod rotativ de către reprezentanții organizațiilor și structurilor prevăzute la art. 6 alin. (1). La fiecare ședință se va alege un nou moderator de ședință.

**Art. 15 (1)** Plenul adoptă hotărâri în vederea exercitării atribuţiilor sale.

**(2)**Hotărârile plenului se adoptă prin consens. În cazul în care nu poate fi realizat consensul hotărârile se vor adopta cu votul majorităţii.

**(3)**Modificarea ROF se face numai cu avizul Plenului, la propunerea a minim 1/3 din membrii Plenului, iar pentru aprobare este necesar votul majorităţii.

## Secţiunea a 3-a

### Comisiile de lucru

**Art. 16(1)** Comisiile de lucru sunt structuri interne de specialitate, fiecare dintre acestea acţionând pe câte un domeniu de lucru prevăzut în ROF sau stabilit de plen.

**(2)**O comisie de lucru este formată din reprezentanţii aleşi din rândul membrilor plenului.

**(3)**Un membru al plenului nu poate face parte din mai multe comisii de lucru.

**Art. 17** Comisiile de lucru au ca atribuţie principală elaborarea strategiilor şi politicilor în domeniile de lucru prevăzute în ROF, precum şi în alte domenii considerate prioritare de către plen.

**Art. 18**Modul de desfăşurare a activităţii Comisiilor se stabileşte de către plen.

**Art. 19** Pe lângă comisiile de lucru prevăzute mai sus, se poate hotărî înfiinţarea unor comisii cu caracter temporar, pentru a lucra pe teme specifice, considerate prioritare de către plen, pe domenii de interes care nu sunt prevăzute în ROF.

## Secţiunea a 4-a

### Secretariatul

**Art. 20** Secretariatul este asigurat de către Direcţia Relații Publice și Management Documente din cadrul Primăriei Municipiului Craiova, din acesta făcând parte și un tânăr ales în plen.

**Art. 21**Secretariatul are următoarele atribuţii:

1. alcătuieşte procesele-verbale ale sesiunilor plenului;
2. ţine evidenţa documentelor CCPTC;
3. convoacă sesiunile de lucru conform Art. 14.

**Capitolul VI - DISPOZIŢII TRANZITORII ŞI FINALE**

**Art. 22**Prevederile prezentului ROF au la bază *Legea tinerilor 350/2006* şi se completază cu alte documente legislative în vigoare.

**PREŞEDINTE DE ŞEDINŢĂ,**

**Romeo Titus RADU**

**FORMULAR DE ADEZIUNE LA CONSILIUL CONSULTATIV PE PROBLEME DE TINERET**

**AL MUNICIPIULUI CRAIOVA**

Subsemnatul/a………………………………………………………..încalitate de…………………………………………………………………….al/a:

* Organizației studențești……………………….
* Organizației neguvernamentale de tineret…………………………
* Structurii sindicale adresată tinerilor…………………….
* Structurii patronale adresată tinerilor……………………
* Consiliului Județean al Elevilor Dolj
* Direcției Județene pentru Sport și Tineret Dolj
* Reprezentantul grupului informal de tineret…………………….

cu sediul în localitatea……………………………………, Județul………………………......, strada…………………………………………………….., nr…………, bl…………………..., ap………, domiciliat/ă în Județul Dolj, localitatea Craiova, str………………………………..., nr………………, bl………………….., ap………………, tel……………………., e-mail………………………, legitimat cu BI/CI, seria…………………, nr………………, eliberat de…………………….., CNP……………………………………………, solicit înscrierea în CONSILIUL CONSULTATIV PE PROBLEME DE TINERET al MUNICIPIULUI CRAIOVA.

Declar pe proprie răspundere că datele conținute în acest formular de adeziune sunt corecte și pot fi folosite strict pentru uzul intern al Consiliului Consultativ pe Probleme de Tineret al Municipiului Craiova.( anexez prezentei actele doveditoare celor declarate anterior).

Declar că am luat la cunoștință de prevederile Regulamentului de Organizare și Funcționare al Consiliului Consultativ pe Probleme de Tineret.

DATA SEMNĂTURA